open-index/open-wikipedia-markdown huggingface dataset:
Ferdinand von Bredow

**Ferdinand von Bredow** (18. toukokuuta 1884 Neuruppin – 30. kesäkuuta 1934 Berliini) oli saksalainen kenraalimajuri, sotilastiedustelupalvelun Abwehrin johtaja ja apulaispuolustusministeri Kurt von Schleicherin hallituksessa.

Schleicherin lailla Bredow oli Adolf Hitlerin ja kansallissosialistien vannoutuneimpia vastustajia Weimarin tasavallan ajan ja Saksan kansallissosialistisen työväenpuolueen valtaannousun aikoihin. SS-miehet murhasivat Bredowin pitkien puukkojen yönä.
Kantti

**Kantti** on Karvian eteläisin kylä. Kylän läpi virtaa pohjois-eteläsuunnassa Karvianjoki, jossa sijaitsevat Kantinkosket ovat suosittuja kalastuskohteita. Karvianjoessa on myös melontareitistöjä. Kylässä jokeen yhtyy myös idästä virtaava Suomijoki.

Kantissa oli oma koulu, jossa oli 35 oppilasta sekä kolme opettajaa ja keittäjä-siivooja. Kanttin koulu lakkautettiin 2017, kun Karvian kylälle tuli uusi Karvian Yhtenäiskoulu Opinpolku.

Kanttissa toimivia yhdistyksiä ovat Kantin kylätoimikunta, Karvian alapään maamiesseura, Kantin erämiehet ry, Kantin maa- ja kotitalousnaiset, Kaappolan maatalousnaiset ja Partakylän maa- ja kotitalousnaiset. Vuonna 1994 Satakylät ry valitsi Kantin Satakunnan vuoden kyläksi.

Kanttista on matkaa Karvian keskustaan 6,3 kilometriä, Honkajoelle 18,9 kilometriä, Ämmälään 11,3 kilometriä, Suomijärvelle 9,9 kilometriä ja Saraan 20,2 kilometriä.

Kanttin kapina tapahtui kylässä kesällä 1808. 

Kanttin lähistöllä toimi myös Karvian/Kantinkankaan lentokenttä 1930-luvulta 1950-luvulle. Ensimmäinen kone laskeutui 3.9.1936. Lentokenttä perustettiin alunperin palvelemaan varalaskupaikkana Kauhavan lennostolle. Mutta jo vuonna 1939 ennen talvisotaa lentotoiminta oli jo vilkasta. Myös lento-onnettomuuskin saatui sillä vuonna 1940 heinäkuussa maamaaliammuntaa harjoitellessa Kustaa Aulin syöksyi kuolemaan. Lentokentän alueelle rakennettiin useita halleja ja ilmailu oli erittäin vilkasta. Jatkosodan jälkeen hallit myytiin. Viimeiset lennot kentällä tehtiin 50-luvun alussa, jonka jälkeen kentällä ei vierailtu enää. Myöhemmin Karviaa yritettiin vielä saada 1957 Porin prikaatin sijoituspaikaksi ja myöhemmin 1965 Satakunnan lennoston sijoituspaikaksi kuitenkaan toteutumatta. 

## Nähtävyydet

Kanttissa sijaitsevia nähtävyyksiä ovat muun muassa Suomijoen vanha kivisilta, Vartinkosken silta ja pato, Kanttin saha- ja myllyalue, Särkikoski, vanhat tervahaudat, Sotaanlähdön muistomerkki ja Kyrön skanssin linnoitukset. Kyrön Skanssi oli nuijasotien aikana perustettu varustus. Myös keskiaikainen Kyrönkankaan kesätie kulkee Kanttin kautta. Tie on nykyisin Tiehallinnon virallinen museotie. Tietä pitkin pääsee esimerkiksi pohjoisessa sijaitsevaan Kauhanevan–Pohjankankaan kansallispuistoon. Kanttin kautta kulkee lisäksi Pohjankankaantie, jonka arvellaan muodostuneen myös keskiajalla, ja se mainitaan vuonna 1556 raivattuna tienä.

Maakunnallisia luonnonsuojelualueita Kanttissa ovat esimerkiksi Kaurakeidas–Kavettakeidas–Pitkänniemenkeidas, jossa on runsaasti keidassoita sekä Kanttin lähdesuot ja lähteet.

## Kantti-nimen taivutus
Kantti-nimeä taivutetaan ilman astevaihtelua. Tämä johtuu siitä, että nimi on kansan suuhunsa sopeuttama muunnos saksan kielen sanasta Schantz, joka 1600-luvulla yleisnimenä tarkoitti pienenpuoleista sotilasvaruskuntaa, linnaketta. Vieraasta kielestä lainattu sana ei osallistu astevaihteluun, jos se on niinkin myöhään kuin nelisensataa vuotta sitten kieleen otettu. Kotimaisten kielten keskuksen asutusnimihakemiston mukaan Kanttia kuitenkin taivutetaan astevaihtelussa (’Kantissa’).

## Lähteet

## Aiheesta muualla

*Kanttin kotisivut
Defekt

**
**Defekt''' on  saksalaisyhtye OOMPH!in kolmas studioalbumi.
## Kappaleet
#
#
#
#
#
#
#
#
#
#
#
#
#
#
#

## Lähteet
Columbia Workshop

**Columbia Workshop** on yhdysvaltalainen Irving Reisin luoma kokeellinen radioantologiasarja, jota esitettiin CBS:n radioverkon kautta 1936&ndash;1947. 

Sarjan alkaessa radio oli mediana nuori, ja sarjan yhtenä tarkoituksena oli etsiä rajoja sille, mitä radiossa voidaan toteuttaa. Irving Reis markkinoi ohjelmaideaansa kuukausia, kunnes se lopulta sai CBS:n William B. Lewisin hyväksynnän . Reis toimi useimpien sarjan jaksojen  ohjaajana ja myös itse käsikirjoitti sarjaan kolme ohjelmaa. Alkuperäiskäsikirjoitusten lisäksi sarjassa esitettiin myös dramatisointeja kirjallisuuden klassikkoteoksista, kuten Orson Wellesin ohjaama Shakespearen *[[Macbeth]]*, Lewis Carrollin *[[Liisan seikkailut ihmemaassa]]*  sekä Karel Čapekin *[[R.U.R.]]*. Suurimman osan alkuperäismusiikista sävelsi Bernard Herrmann.

Vuonna 1941 sarjasta esitettiin erikoiskausi, jonka kaikki 26 jaksoa olivat Norman Corwinin kirjoittamia. Kausi saikin alaotsikokseen *26 by Corwin*. *Columbia Workshop*in tuotanto keskeytettiin 1942 toisen maailmansodan takia, sillä CBS piti sarjaa sopimattomana sota-aikana esitettäväksi. Päätöstä perusteltiin Mercury Theaterin vuonna 1938 esittämän *Maailmojen sota* -kuunnelman aiheuttamalla paniikilla ja *Columbia Workshop*issa samana vuonna esitetyn *Air Raid*in vastaavantyyppisellä realistisella toteutuksella. Sarjan tauolla ollessa esitetty *Columbia Presents Corwin* kuitenkin usein lasketaan osaksi *Columbia Workshop*ia, vaikkei se sitä muodollisesti olekaan. Sarja palasi tauolta vuonna 1946 ja sitä tehtiin seuraavaan vuoteen saakka. Sarjan seuraajana pidetään 1956&ndash;1957 esitettyä The CBS Radio Workshop -sarjaa.

## Lähteet

## Aiheesta muualla
*Sarjan jaksoja MP3-muodossa Archive.orgissa
Code::Blocks

**Code::Blocks** on ilmainen Windows-, Linux- ja OS X -käyttöön tarkoitettu avoimen lähdekoodin alustariippumaton integroitu ohjelmointiympäristö. Se on kehitetty pääasiassa C++-ohjelmointiin. Ympäristö on toteutettu C++:lla ja wxWidgets-käyttöliittymäkirjastolla. Code::Blocks käyttää plugin-arkkitehtuuria eli sen toiminnot ja ominaisuudet määräytyvät plugineilla.

## Historia

Kahden julkaistun *release candidate* -version (1.0rc1 ja 1.0rc2) jälkeen, lopullisen version julkaisemisen sijaan hankkeen kehittäjät alkoivat lisätä siihen uusia ominaisuuksia. Päivittäin annettiin saataville binääripaketti viimeisimmästä SVN-versiosta. Niitä tuettiin paremmin kuin tuoreimpia virallisia julkaisuja. Tällä tavoin käyttäjät saivat uusimmat parannukset nopeasti ja kehittäjät saivat jatkuvaa palautetta. Toisaalta ulospäin näytti siltä kuin projekti olisi pysähtynyt, koska virallisia uusia versioita ei enää julkaistu.

Ensimmäinen stabiili versio julkaistiin 28. helmikuuta 2008. Sen versionumeroksi tuli 8.02, sillä numerointi muutettiin samanlaiseksi kuin Ubuntulla eli ensimmäinen numero edustaa julkaisuvuotta ja jälkimmäinen numero kuukautta. Uusin vakaa versio on 12.11, joka julkaistiin 25. marraskuuta 2012.

## Ominaisuudet

Code::Blocks tukee useita kääntäjiä, joihin lukeutuu muun muassa MinGW / GCC, Digital Mars, Microsoft Visual C++, Borland C++, Watcom ja Intel C++. Ohjelmointiympäristö oli alun perin suunniteltu vain C++:lle, mutta se tukee myös GNU Fortrania, Digital Mars D:tä ja GNU GDC:tä.

## Aiheesta muualla
* Virallinen Code::Blocks-sivusto
Fernando Cornejo

**Fernando Andrés Cornejo Jiménez** (28. tammikuuta 1969 – 24. tammikuuta 2009) oli chileläinen jalkapalloilija. Hänen ammattilaisseuroinaan olivat Club Deportivo O'Higgins (1990–1991), Cobreloa (1992–1997, 2000–2004) ja Club Deportivo Universidad Católica (1998–1999). Hän kuului myös Chilen jalkapallomaajoukkueeseen vuosina 1995–2000. Hän pelasi kaikkiaan 33 maaottelua ja teki niissä kaksi maalia. Hän pelasi muun muassa vuoden 1998 maailmanmestaruuskilpailuissa Ranskassa.

Cornejo kuoli vatsasyöpään 39-vuotiaana.

## Lähteet
Might and Magic: Heroes Kingdoms

**Might and Magic: Heroes Kingdoms** (alun perin *Heroes of Might and Magic Kingdoms*) on Ubisoftin tuottama MMOG-selainpeli, joka pohjautuu *[[Heroes of Might and Magic V]]* -tietokonepeliin. Pelistä tiedotettiin ensimmäisen kerran 13. joulukuuta 2007 ja se ilmestyi vuonna 2009.

Vuonna 2008 julkaistu *[[Heroes of Might and Magic|Heroes of Might and Magic Complete Edition]]* sisälsi rekisteröitymiskoodin, jonka avulla pääsi mukaan pelin beetatestaukseen.

## Lähteet

## Aiheesta muualla
*Pelin kotisivut
Bone Brothers

**Bone Brothers** on yhdysvaltalainen rap-duo. Sen jäseniä ovat Bone Thugs-N-Harmonyn Layzie Bone ja Bizzy Bone.

## Diskografia

*
*
*
*
*

## Singlet

## Lähteet
Frank Farrar

**Frank Leroy Farrar** (22. huhtikuuta 1929 – 31. lokakuuta 2021) oli yhdysvaltalainen lakimies ja republikaanisen puolueen poliitikko. Hän toimi Etelä-Dakotan osavaltion kuvernöörinä vuosina 1969–1971 oltuaan sitä ennen osavaltion oikeusministerinä vuodesta 1963. Hän oli Korean sodan veteraani ja uskonnoltaan presbyteeri. 

Farrar osallistui useisiin Ironman-triathloneihin 65-vuotiaasta alkaen. Hän toipui imusolmukesyövästä.

## Lähteet

## Aiheesta muualla
* South Dakota State Historical Society: Governors – Frank L. Farrar
Joseph Berchtold

**Joseph Berchtold** (6. maaliskuuta 1897 Ingolstadt, Saksa – 23. elokuuta 1962 Herrsching am Ammersee, Saksa) oli ensimmäinen Reichsführer-SS, SA-joukkojen kenraali ja Saksan parlamentin Reichstagin jäsen natsi-Saksan aikana.

Berchtold kävi koulunsa Münchenissä. Keväällä 1915 hän astui rintamapalvelukseen ensimmäisen maailmansodan länsirintamalle. Hän palasi sodasta reservinluutnanttina ja aloitti ekonomiopinnot yliopistossa. Hän työskenteli journalistina ja vuodesta 1923 piti tupakkakauppaa Münchenissä.

Helmikuussa 1920 Berchtold liittyi Saksan kansallissosialistiseen työväenpuolueeseen jäsennumerolla 750. Seuraavan vuoden alussa hänet valittiin puolueen kassanhoitajaksi. Hän liittyi myös Ernst Röhmin SA-joukkoihin ja eteni SA-komppanianpäälliköksi 1923.

Adolf Hitler halusi Berchtoldin pienen henkivartiokaartinsa *Stosstrupps Adolf Hitleriin*. Kaartista muodostui myöhemmin SS. Berchtold osallistui oluttupavallankaappaukseen, jonka epäonnistuttua pakeni Tiroliin, Itävaltaan. Münchenissä hänet tuomittiin poissaolevana vankeuteen. 

Pölyn laskeuduttua Berchtold palasi Saksaan 1926 ja otti haltuunsa Münchenin SA:n sekä SS:n johdon Julius Schreckiltä, mutta jo seuraavana vuonna Erhard Heiden otti hänen tehtävänsä SS:n johdossa. Vuodesta 1927 Berchtold työskenteli pääasiallisesti kansallissosialistisen puolueen journalistina ja propagandistina. Seuraavan vuonna hän perusti lehden *Der SA-Mann*, jonka päätoimittajana hän toimi vuoteen 1938 saakka. Vuodesta 1936 hän oli Reichstagin jäsen.

Toisen maailmansodan jälkeen liittoutuneet vangitsivat Berchtoldin, mutta hänet vapautettiin suhteellisen lyhyen ajan kuluttua. Berchtold kuoli Baijerissa 1962.
Sitruunakerttuli

**Sitruunakerttuli** (*Cardellina pusilla*) on Yhdysvalloissa ja Kanadassa pesivä kerttuleihin kuuluva varpuslintu.

## Koko ja ulkonäkö
Kooltaan sitruunakerttuli on 10&ndash;12&nbsp;cm. Sitruunakerttulin selkä ja siivet ovat väriltään oliivinvihreät. Lajin naama ja vatsa ovat väriltään keltaiset. Sukupuolet eroavat ulkonäöltään vain koiraan päälaen pienehkön mustan alueen perusteella. Läntisen alalajin väritys on kirkkaampi kuin itäisemmillä alueilla pesivien yksilöiden. Erityisesti tämä näkyy naaman värityksessä: läntisen alalajin yksilöillä naamassa voi olla myös oranssi vivahde.

## Elinympäristö
Kesäisin lajia tavataan itä-länsi-suunnassa Alaskan ja Kanadan poikki. Etelässä lajia tavataan Yhdysvaltain länsirannikolla New Mexicoon saakka. Sitruunakerttulit elävät metsien tiheiköissä usein pienien vesialueiden, kuten lampien, lähettyvillä. Laji talvehtii Yhdysvaltain eteläosien ja Karibian metsissä.

## Lisääntyminen ja ravinto
Sitruunakerttulit tekevät pesänsä yleensä maahan pensaan suojiin. Pesä rakennetaan ruohoista. Naaras munii kahdesta seitsemään, yleensä 4–6, punapilkullista kermanvalkeaa munaa. Sitruunakerttulin ravinto koostuu pääosin hyönteisistä ja ajoittain myös marjoista.

## Lähteet
Ed Rendell

**Edward Gene "Ed" Rendell** (s. 5. tammikuuta 1944) on yhdysvaltalainen demokraattisen puolueen poliitikko. Hän on toiminut muun muassa Philadelphian pormestarina vuosina 1992–2000 ja Pennsylvanian osavaltion kuvernöörinä vuodesta 2003 vuoteen 2011 asti. Hän on varsinaiselta ammatiltaan lakimies ja oli vuosina 1978–1985 Philadelphian piirisyyttäjä. 

Rendell valmistui Pennsylvanian ja Villanovan yliopistoista. Hän on juutalainen. Hänellä on puolisonsa Marjorie Rendellin kanssa yksi poika.

## Lähteet

## Aiheesta muualla
HC Devils Milano

**HC Devils Milano** on entinen italialainen jääkiekkoseura, joka perustettiin vuonna 1989 Milanossa. Vuosina 1993–1994 seura käytti myös nimeä *Associazione Sportiva Milan Hockey* viittauksena AC Milaniin.

Seura muutti vuonna 1996 Aostanlaaksoon, minkä seurauksena nimi vaihdettiin muotoon *HC Devils Courmayeur*. Kausi jäi kuitenkin seuran viimeiseksi ja sen toiminta lakkautettiin lopullisesti vuonna 1997.

HC Devils Milano voitti Serie A:n kolmesti vuosina 1992–1994 ja Alpenligan vuonna 1991. Suomalainen Jari Kurri edusti joukkuetta kaudella 1990–1991.

## Lähteet
Olene S. Walker

**Olene Smith Walker** (15. marraskuuta 1930 Ogden, Utah – 28. marraskuuta 2015 Salt Lake City, Utah) oli yhdysvaltalainen republikaanisen puolueen poliitikko. Hän toimi Utahin osavaltion kuvernöörinä vuosina 2003–2005. Hän valmistui Brigham Youngin, Stanfordin ja Utahin yliopistoista.

Walkeria edelsi kuvernöörinä Mike Leavitt ja seurasi Jon Huntsman, Jr. Hän oli Utahin ensimmäinen naiskuvernööri.

## Lähteet
Super 2000

**Super 2000** -luokka on FIA:n määritys tuotantoautoihin perustuville kilpa-autoille, jota on käytetty sekä ralliautoille sekä vakioautoille. Määrittelyn tarkoitus on laskea kustannuksia kilpailukykyiselle autolle, joka lisäisi valmistajien ja yksityistallien osallistumista.

Rata-autoissa Super 2000 -sääntöjen mukaisen auton on oltava kaksivetoinen, mutta rallissa sallitaan neliveto.
Super 2000 -auton on perustuttava tuotantomalliin, jota on valmistettu vähintää  12 kuukauden aikana.

Vakioautoissa määrittelyä on käytetty British Touring Car Championship ja World Touring Car Championship -sarjoissa.

## Tekniset säännöt
Moottori on vapaasti hengittävä moottori: kaksilitraisen nelisylinterisen moottorin kierrosmäärä on enintään 8500 rpm, 8750 rpm viisisylinteriselle ja  9000 rpm kuusisylinteriselle. Vaihteisto on kuusivaihteinen sekventiaalinen tai viisivaihteinen manuaalinen, jossa on alkuperäiset välitykset. Autoissa on McPherson-jousitus edessä ja takana. Elektronisia kuljettajan apukeinoja ei sallita. Autojen maksimihinta on .

Vuodesta 2011 alkaen turboahdetut 1,6-litraiset moottorit tulivat mukaan.

## Rallissa

Luokka sijoittuu virityssäännöiltään hyvin lähelle vuodesta 2011 alkaen käytettyjä WRC autoja. 
Käytännössä Super 2000 autojen hinnat karkasivat huomattavasti alkuperäistä suunniteltua (170 000 euroa) suuremmiksi juuri vapaan viritettävyyden ansiosta. 

Erot Super 2000 ja WRC-autojen välillä on todellisuudessa ahtamaton moottori ja pienempi takasiipi. Kaikki muut korin, alustan ja voimansiirron osat ovat käytännössä identtisiä.

64 mm yksirunkoinen kaasuläppä, 13:1 puristussuhde, 12,00 mm maksiminosto nokka-akselilla sekä 8500 rpm rajoitettu moottorin kierrosluku toimivat tehoa rajoittavana tekijänä. 

Autoissa on tehoa 260-305 hevosvoimaa ja vääntöä noin 240-265 newtonmetriä. Voimansiirto on varustettu mekaanisilla lukoilla. Minimipaino autoille on 1200 kg.

Hinnaltaan Super 2000 -autot ovat WRC-autoja edullisempia. Vuonna 2007 Super 2000 -luokan autoilla aloitettiin kilpailemaan N-ryhmän rinnalla tuotantoautojen maailmanmestaruudesta. Lisäksi rallin SM-sarjassa ryhdyttiin käyttämään Super 2000 -kalustoa. Super 2000 -autot muodostivat FIA:n uuden ideamallin, jonka pohjalle uusittiin WRC-luokka vuonna 2011.

Super 2000 -autoilla on kilpailtu muun muassa SWRC-sarjassa, IRC-sarjassa ja rallin EM-sarjassa.

## Katso myös
* R-ryhmä

## Lähteet
Bizzy Bone

**Byron Anthony McCane II**, taiteilijanimeltään **Bizzy Bone**, (s. 12. syyskuuta 1976 Cleveland, Ohio) on yhdysvaltalainen rap-artisti. Hän on rap-yhtyeen Bone Thugs-N-Harmony jäsen.

## Nuoruus
Bizzy on taustaltaan isänsä puolelta afroamerikkalainen ja äitinsä puolelta amerikanitalialainen.

Vuonna 1981 Bizzyn ollessa viisivuotias hänen ensimmäinen isäpuolensa kidnappasi hänet, sekä hänen pikku- ja isosiskonsa. Pakoilua kesti useita vuosia ja Bizzyn äidille oli kerrottu, että poika oli jo kuollut pakoilun aikana. Vuonna 1983 hän asui intiaanireservaatissa Oklahomassa, minne hänen isäpuolensa oli vienyt heidät. Hänen kuvaansa näytettiin TV-Elokuvassa "Murder of Adam Walsh". Kidnappaajan naapuri näki elokuvan, huomasi Bizzyn kuvan ja soitti poliiseille. Bizzy paljasti kyseisen tapahtuman vuonna 2003 tv-ohjelmassa Americas Most Wanted, jonka juontaja on Adam Walshin isä John Walsh.

Nuoruuden ajan vaikeudet jatkuivat yhä. Bizzyn äiti meni uusiin naimisiin ja hänen uusi isäpuoli pahoinpiteli häntä ja hänen äitiänsä. Mutta loppujen lopuksi Bizzyn äiti otti miehestä avioeron ja joutui laittamaan lapsensa lastenkotiin, koska pahoinpitely oli jättänyt äitiin pahat arvet. 

Vuonna 1989 Bizzy täytti kolmetoista ja päätti muuttaa asumaan siskonsa luokse Clevelandiin, Ohioon. Siskonsa luona Bizzy myi huumeita, jotta hän pystyi avustamaan perhettä rahallisesti. Clevelandissa hän tutustui muihin Bone Thugs-N-Harmonyn jäseniin.

## Diskografia
### Sooloalbumit

### Kokoelmat

### Yhteisalbumit
**[[Still Creepin on Ah Come Up]]* (2008) (Layzie Bonen kanssa)
**[[Thug Pound]]* (2009) (Bad Azzin kanssa)

### Bone Thugs-N-Harmonyn albumit
**[[Faces Of Death]]* (1993)
**[[Creepin on ah Come Up]]* (1994)
**[[E. 1999 Eternal]]* (1995)
**[[The Art of War (Bone Thugs-N-Harmonyn albumi)|The Art of War]]* (1997)
**[[BTNHResurrection]]* (2000)
**[[Thug World Order]]* (2002)
**[[Thug Stories]]* (2006)
**[[Strength & Loyalty]]* (2007)
**[[Uni-5: The World's Enemy]]* (2010)

### Bone Brothers albumit
**[[Bone Brothers (album)|Bone Brothers]]* (2005) (Bone Brothers)
**[[Bone Brothers 2]]* (2007) (Bone Brothers)
**[[Bone Brothers 3]]* (2008) (Bone Brothers)

## Lähteet
Sääruutu

**Sääruutu** oli MTV:llä alun perin 1950–1960-luvulla sekä myöhemmin vuosina 1989–1991 esitetty sääohjelma. Kyseessä oli Suomen ensimmäinen television sääohjelma. 

*Sääruutu* tuli ensimmäistä kertaa ohjelmistoon vuonna 1958. Ohjelmaa esitettiin Yleisradion TV-uutisten jälkeen, mutta se kuului Mainos-TV:n ohjelmistoon. *Sääruudun* kustansi Medica-lääketehdas. Sen ensimmäisenä meteorologina toimi Paavo Salmensuu, joka esiintyi ohjelmassa vuoteen 1964 saakka.

Viisiminuuttinen *Sääruutu* esitettiin vuosina 1989–1990 joka päivä alkuillasta MTV:n ohjelmaosuuden alussa, sunnuntaisin myös iltapäivällä MTV:n ohjelmaosuuden päätteeksi. *Sääruudussa* meteorologi kertoi säätiedot esitellen satelliittikuvaa ja tutkakuvaa.

Syyskuussa 1990 arki- ja lauantai-iltojen *Sääruutu* liittyi osaksi Seitsemän Uutisia niiden alkaessa Kolmoskanavalla. Erillistä *Sääruutu*-ohjelmaa esitettiin sen jälkeen enää sunnuntaisin iltapäivällä ja alkuillasta. *Sääruutu* poistui lopullisesti MTV:n ohjelmistosta, kun vuonna 1991 alettiin lähettää Seitsemän Uutisia myös sunnuntaisin.

Nykyään MTV3:n ohjelmistossa on sääohjelmat *[[Päivän sää]]* ja *[[Viikon sää]]*.

## Lähteet
* TV-säämies Paavo Salmensuu. Ylen Elävä Arkisto.
Tomokazu Seki

**Tomokazu Seki** ( *Seki Tomokazu*, s. 8. syyskuuta 1972 Tokio) on  japanilainen ääninäyttelijä ja laulaja, joka tunnetaan animesarjoista, kuten *[[One Piece]]*, *[[Fruits Basket]]* ja *[[Full Metal Panic!]]*. Hän on myös laulanut muutamien sarjojen teemalaulut, kuten *[[Anime Tenchou]]*, *[[Demon Lord Dante]]* ja *[[Psychic Force]]*.

Hän on ääninäytellyt urallaan yli 230 animessa.

## Lähteet
Päivän sää

**Päivän sää** on MTV3:n sääohjelma, jota esitetään arkisin kello 19.20 Seitsemän Uutisten jälkeen ja kesästä 2009 lähtien arkisin myös kello 22.20 Kymmenen Uutisten jälkeen ja lauantaisin kello 22.15 Kymmenen Uutisten ja lottoarvonnan jälkeen. 

Sunnuntaisin kello 22.15 Kymmenen Uutisten jälkeen lähetetään *Viikon sää*, jossa meteorologi antaa sääennusteen koko alkavalle viikolle.

## Nykyiset meteorologit
* Aleksi Jokela
* Jenna Salminen
* Mette Mannonen
* Markus Mäntykannas
* Pekka Pouta
* Liisa Rintaniemi
* Joonas Koskela

Lähde:

## Entiset meteorologit
* Anja Häkkinen
* Reija Ruuhela
* Visa Salojärvi
* Lea Saukkonen
* Petri Takala
* Miina Manninen

## Lähteet
Zeta Phoenicis

**Zeta Phoenicis** (*ζ Phe*) on Feeniksin tähdistössä 280 valovuoden päässä Maasta sijaitseva kaksoistähti, jonka suuruusluokka vaihtelee 3,9 ja 4,4 välillä.
U-testi

**Mann-Whitneyn U-testi** eli Wilcoxonin järjestyssummatesti on parametrisen t-testin epäparametrinen vastine. Tämä tarkoittaa sitä, ettei populaatiojakaumista tarvitse tehdä mitään parametrisia oletuksia. U:n jakauma on diskreetti ja symmetrinen. Sen pienin arvo on 0. Tarkasteltava hypoteesi on

H:  F_1 = F_2

jossa F1 on ensimmäinen populaatiojakauma ja F2 toinen. Koska mielenkiinto kohdistuu sijainteihin, vastahypoteesi voi olla joko

H_v:  F_1 > F_2 tai

H_v:  F_1  eli

H_v:  F_1 ≠ F_2

Kummankaan järjestyssumman jakauman ei tarvitse olla symmetrinen, mutta havaitun merkitsevyystason tulkinta on yksiselitteistä vain, jos jakaumat F1, F2 ovat samanmuotoisia.

U-testiä laskettaessa siirrytään havaintoarvoista pelkkiin järjestyslukuihin korvaamalla pienin arvo järjestysluvulla 1, toiseksi pienin luvulla 2 ja niin edelleen. Wilcoxonin järjestyssummatesti perustuu järjestyslukujen summaan

w_1 = s_1 + s_2 + ... + s_n

Mukavuussyistä siirrytään Mann-Whitneyn U-testisuureeseen

U = W_1 - \frac{1}{2}n_1(n_1 + 1)

Mann-Whitneyn U-testisuureella on seuraavat ominaisuudet hypoteesin H mukaisessa mallissa:

E(U) = \frac{1}{2}n_1 n_2

Var(U) = \frac{1}{12}n_1 n_2(n_1 + n_2 + 1)
Buzz! Junior: Viidakkovillitys

**Buzz! Junior: Viidakkovillitys** (, PSP:llä pelkkä *Jungle Party*) on Magenta Softwaren kehittämä ja Sony Computer Entertainmentin julkaisema partypeli.
Peli on *[[Buzz! Junior]]* -pelisarjan ensimmäinen peli. Peliä voi pelata 1-4 pelaajaa ja siinä on 40 erilaista minipeliä. Pelissä pelaajat ohjaavat omaa apinahahmoaan Buzz-summereilla. Pelin ikäsuositus on 3+.

Heinäkuussa 2008 *Viidakkovillitys* julkaistiin myös PlayStation 3:n PlayStation Storeen. PlayStation 3 -versiossa erilaisia minipelejä on viisi.

*Buzz! Junior: Viidakkovillitys* voitti vuonna 2007 BAFTAn vuoden parhaan lasten tietokonepelin palkinnon.

## Lähteet

## Aiheesta muualla
* Pelin virallinen verkkosivu
American Forces Network

**American Forces Network** (AFN) on Yhdysvaltain asevoimien radio- ja televisioyhtiön United States Armed Forces Radio and Television Service (AFRTS) luoma brändi yhtiön maailmanlaajuiselle yleisradiotoiminnalle. Sen entinen nimi oli *Armed Forces Network*.

AFN toimii Yhdysvaltain puolustusministeriön alaisuudessa ja sen toimintaa ohjaa OASD-PA (Assistant Secretary of Defense for Public Affairs). Käytännössä AFN:ää pyörittää armeijan henkilöstö, joskin siviilejä on joissakin teknisissä ja tuotannollisissa tehtävissä. Vuodesta 1991 alkaen koko henkilökunta on koulutettu Fort Meadessa, Marylandissa, sijaitsevassa Defense Information Schoolissa. AFN:n johtajana toimi Allison Barber 20. lokakuuta 2008 saakka.

AFN:n toiminta alkoi vuonna 1942, jolloin Yhdysvaltain sotaministeriö (United States Department of War) perusti armeijan radioyhtiön Armed Forces Radio Service (AFRS). Televisiotoiminta liitettiin mukaan vuonna 1954, jolloin pilottiasema Limestonessa Mainessa aloitti toimintansa.

Toisen maailmansodan jälkeen AFN perusti useita asemia ja lähettimiä Eurooppaan. Pääpaino oli Länsi-Saksassa ja asemia oli myös ainakin Alankomaissa, Islannissa, Italiassa ja Kreikassa. Muissa maanosissa asemia on ollut ainakin Diego Garcian atollilla, Etelä-Koreassa, Thaimaassa, Etelämantereella, Grönlannissa, Guamilla, Iranissa šaahin aikana, Etelä-Vietnamissa, Japanissa, Johnstonin atollilla, Kanadassa, Panaman kanavavyöhykeellä, Kuubassa (Guantanamo Bayn laivastotukikohdassassa), Marshallinsaarilla, Midwaysaarilla, Puerto Ricossa, Taiwanissa, Turkissa ja Waken atollilla.

Oman ohjelmatuotantonsa lisäksi AFN esittää kaupallisten verkkojen ohjelmistoja, joista mainokset on korvattu ei-kaupallisilla tiedotteilla.

## Lähteet
* Frost, J.M. 1976: World Radio TV Handbook 1976. Billboard Publications Inc. 

### Viitteet
Kinnarpyöli

**Kinnarpyöli** () on kylä entisen Halikon kunnan alueella Länsi-Salossa. Kylä sijaitsee Sauvontien varrella 110-tien eteläpuolella.

Valtaosa Kinnarpyölin maastosta on korkeaa metsäistä ja mäkialuetta. Yhdellä mäellä sijaitsee kaksi pronssikautista hautaröykkiötä, joiden lounaispuolella on pieni Katariinanlammi. Kinnarpyölin pohjoisrajana toimii Aroniitynoja, joka yhdistyy etelään virtaavaan Vainionjokeen, joka muodostaa kylän itärajan. Kylän maasto tasoittuu Sauvontien kohdalla, jonne Kinnarpyölin rakennuskanta on sijoittunut. Sauvontiestä maasto muuttuu tasaiseksi peltomaisemaksi, joka laskee Vainionjokeen.

Kinnarpyöli on ollut osana mannerta jo pronssikaudella, jolloin Purilanjoenlahti oli lähellä nykyisen kylän aluetta. Alueella on ainakin pronssikaudella ollut jo asutusta, mistä kertoo kaksi mäen päällä sijaitsevaa hiidenkiuasta. Itse Kinnarpyöli on kuitenkin vasta ruotsalainen uudisasutuskylä, josta ensimmäinen maininta on 1560-luvulta. Kinnarpyölin päätilasta alettiin lohkoa uusia tiloja 1900-luvun alussa.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Samae Koskinen

**Samae Koskinen** (oikealta nimeltään **Sami Koskinen**, s. 16. lokakuuta 1978 Riihimäki) on suomalainen laulaja-lauluntekijä. Soolotuotannon lisäksi hän on Sister Flo -yhtyeen perustajajäsen ja keulakuva.

Koskinen teki ensimmäisen sooloalbuminsa *[[Vol. 1 (Samae Koskisen albumi)|Vol. 1]]* sanoitukset yhteistyössä nykyrunoilijoiden ja -kirjailijoiden kanssa. Tekijöinä olivat muun muassa Inka Nousiainen, Sanna Karlström, Tomi Kontio ja Kauko Röyhkä. *[[Elossa (Samae Koskisen albumi)|Elossa]]*-levylle Koskinen halusi kirjoittaa tekstejä myös itse, ja ne syntyivät hänen ja Röyhkän yhteistyönä. Samae Koskinen muodostaa Jussi Lehtisalon kanssa death metal/hard rock yhtyeen Arkhamin Kirjasto. Hän on myös soittanut Kauko Röyhkän livekokoonpanossa ja Kauko Röyhkän ja Riku Mattilan yhteislevyllä *[[Kaksi lensi tuulen mukaan]]*. Koskisen laulu ”Hyvä päivä” valittiin Radio Helsingin kesähitiksi 2013.

Samae Koskinen on vieraillut muun muassa Sauruksen *[[Elossa (Sauruksen albumi)|Elossa]]*-albumilla ja Ruger Hauerin *[[Erectus]]*-albumilla, kirjoittanut tekstejä Anna Puulle ja tuottanut muun muassa Circleä ja Jarkko Martikaista. Koskisen esikoisromaani *Aina on itketty* ilmestyi 2025 Tammen kustantamana.

## Yksityiselämä
Samae Koskinen kirjoitti ylioppilaaksi Hyvinkään yhteiskoulun lukiosta. Hän asuu Henna-vaimonsa kanssa Helsingin Herttoniemessä. Huhtikuussa 2013 Koskisesta tuli poikalapsen isä. Vuonna 2019 koko ikänsä Hämeenlinnan Pallokerhon jääkiekkojoukkuetta kannattanut Koskinen lauloi Maamme-laulun Liigan toisessa finaaliottelussa HPK:n kohdatessa Oulun Kärpät Hämeenlinnassa.

## Diskografia
### Soolotuotanto

* 
* 
* 
* 
* 
* 
* 
* 
* 

### Arkhamin Kirjasto
* *[[Arkhamin Kirjasto]]* 7" (2010)
* *[[Torches Ablaze]]* CD/LP (2012)

## Lähteet

## Aiheesta muualla

* Samae Koskisen Facebook-sivut
* Ylen Elävä arkisto – Live: Samae Koskinen
Ĉ

**Ĉ**/**ĉ** on latinalainen aakkonen, joka kuuluu esperanton aakkosiin. Sen äännearvo on soinniton postalveolaarinen affrikaatta  (, englannin ). Erikoismerkittömässä ympäristössä se korvataan usein, muiden esperanton sirkumfleksillisten kirjainten tavoin, kirjanyhdistelmällä *cx*.
Luettelo Iron Maiden -tribuuttialbumeista

Tämä on **luettelo [[Iron Maiden]]ille myönnetyistä tribuuttialbumeista**. Ensimmäinen Iron Maidenille julkaistu tribuuttialbumi oli *Transilvania 666*, joka julkaistiin 16. lokakuuta 1999.

## Tribuutit
### ''Transilvania 666''

*Transilvania 666* ilmestyi vuonna 1999. Coverit tekivät espanjalaiset artistit.

#### Ensimmäinen levy

#### Toinen levy

### Numbers from the Beast

*Numbers from the Beast* on tribuuttialbumi Iron Maidenille vuodelta 2005. Se juhlisti yhtyeen 25-vuotispäivää yhtyeen samannimisestä debyyttialbumista. Albumilla on tunnettuja heavy metal -nimiä. Albumin tuotti Bob Kulick ja Brett Chassen. Kansikuvan piirsi Eddie the Headin keksijä Derek Riggs. Kolmannella levyllä esiintyy Iron Maidenin entinen laulaja Paul Di'Anno, joka lauloi kappaleen alkuperäisen version.

#### Kappaleet

### Slave to the Power

*Slave to the Power* julkaistiin 7. maaliskuuta 2000 ja se nauhoitettiin 22. toukokuuta 1998–2. syyskuuta 1999. 

#### Ensimmäinen levy

#### Toinen levy

### A Tribute To The Beast

*A Tribute To The Beast* julkaisija vuonna 2002 Nuclear Blast.

#### Kappaleet

### A Tribute To The Beast Vol.2

*A Tribute To The Beast Vol.2* julkaisija vuonna 2003 Nuclear Blast.

#### Kappaleet

### Maiden Heaven

*Maiden Heaven* julkaistiin 16. heinäkuuta 2008 ilmaiseksi *[[Kerrang!]]:in* 1219. numeron kanssa. Sitä on kuvailtu "meidän tribuutiksi Iron Maidenille" ja sisältää covereita yhtyeiltä Metallica, Avenged Sevenfold, Coheed & Cambria, Trivium, Machine Head ja Dream Theater. 

*Kerrang!* järjesti kilpailun 14. toukokuuta–26. toukokuuta päättääkseen miltä albumin kansi näyttää. Kilpailussa osallistujan joutui lähettämään lehdelle oman kantensa, joista yksi valittiin tribuutin kanneksi.

18. kesäkuuta paljastui tieto, että Bogotasta kotoisin oleva Felipe Franco voitti kilpailun ja hänen teoksensa (Eddie palavana enkelinä) pääsisi lehden nettisivuille ja tribuutin kanteen.

#### Kappaleet

## Katso myös
*Tribuuttialbumi

## Lähteet
Ketjukyy

**Ketjukyy** eli **russellinkyy** (*Daboia russelii*, aik. *Vipera russellii*) on kyykäärmeiden heimoon kuuluva myrkkykäärme. Se aiheuttaa Aasiassa runsaasti kuolemantapauksia varsinkin alueilla, joilla lääkintäpalvelut ovat kaukana ja olot muutenkin alkeelliset. Sitä tavataan Intian, Sri Lankan, Burman ja Thaimaan alueella. Ketjukyy on pohjaväriltään puna- tai kastanjanruskea ja sen selkäpuolta koristavat mustat, vaaleareunaiset läiskät. Pituudeltaan ketjukyy voi olla enimmillään 175&nbsp;cm pitkä. Se on yöaktiivinen ja syö pikkulintuja, sammakkoeläimiä ja liskoja. Huolimatta saaliseläinten pienestä koosta kyyn myrkky on erittäin voimakasta ja yksi purema riittää tappamaan aikuisen ihmisen. Myrkky hyydyttää veren todella nopeasti. Uhri tarvitsee nopeasti vasta-aineruiskeen pureman jälkeen.

## Lähteet

## Aiheesta muualla
*ITIS: ''Daboia russelii'' 
*The University of Adelaide, Australia, Clinical Toxinology Resources: Daboia russelii
Rosary

**Rosary** on The Gambitin esikoisalbumi, joka julkaistiin marraskuussa 2007. *Rosary* -sanalla viitataan rukousnauhaan. Albumia on työstetty Suomen lisäksi Yhdysvalloissa ja siltä on julkaistu singleinä kappaleet "5-0 (Don't Stop)", "G.A.M.B.I.T." ja "Snake Styles".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#
Kenttäkyy

**Kenttäkyy** eli **ketokyy** (*Vipera ursinii*) on eurooppalainen kyykäärmeiden heimoon kuuluva myrkkykäärme. Sitä pidettiin pitkään kyyn (*Vipera berus*) alalajina, mutta on myöhemmin todettu omaksi lajikseen. 

Kenttäkyytä tavataan Kaakkois-Ranskassa, Italiassa ja Balkanilla. Kenttäkyy muistuttaa tavallista kyytä aina sahalaitakuviotaan myöten, mutta sen pää on pienempi eikä niin selvästi erottuva. Lisäksi kenttäkyy on tavallista kyytä pienempi kooltaan, enintään 60 senttiä pitkä, tavallisen kyyn kasvaessa toisinaan yli 90 sentin pituiseksi. Kenttäkyy ei ole myöskään yhtä myrkyllinen kuin tavallinen kyy.

## Lähteet

## Aiheesta muualla
* Laji.fi: Vipera ursinii
* ITIS: ''Vipera ursinii'' 
* The University of Adelaide, Australia, Clinical Toxinology Resources: Vipera ursinii
Robert Cochran

**Robert ”Bob” Cochran** on televisiotuottaja, joka tunnetaan parhaiten televisiosarja *[[24 (televisiosarja)|24:n]]* luojana yhdessä Joel Surnowin kanssa.

Cochran käsikirjoitti 1987–1988 kaksi jaksoa televisiosarjaan *[[L.A. Law]]*. Kahtena seuraavana vuonna hän oli käsikirjoittamassa sarjaa *[[Viinitila Falcon Crest]]*. Vuonna 1991 hän toimi myös sarjojen *[[Sons and Daughters]]* ja *[[The Antagonists]]* käsikirjoittajana sekä sarjan *[[The Commish]]* tuottajana ja käsikirjoittajana. Cochran tuotti 1995 sarjaa *[[Kunnian miehet (televisiosarja)|Kunnian miehet]]*, johon hän käsikirjoitti kolme jaksoa. Vuosina 1997–2001 Cochran oli luovana konsulttina sarjassa *[[La Femme Nikita (televisiosarja)|La Femme Nikita]]*. Hän myös käsikirjoitti sarjaan 13 jaksoa. Vuonna 2001 hän käsikirjoitti minisarja *[[Attila (minisarja)|Attilan]]* ja loi televisiosarja *24:n*, jonka tuottajana hän on alusta asti toiminut. Cochran on käsikirjoittanut 17 jaksoa *24:ään*. Tämän jälkeen hän on  tuottanut ja käsikirjoittanut vuonna 2007 sarjaa *[[Company Man]]*, tuottanut ja käsikirjoittanut pilottijakson sarjaan *The Call* ja vuonna 2008 tuottanut sarjaa *[[The Madness of Jane]]*. Hän on myös ollut mukana käsikirjoittamassa *24:stä* elokuvaa, jonka tuotantoa ei ole kuitenkaan aloitettu.

Cochran on voittanut 2002 Emmy-palkinnon parhaasta draamasarjan käsikirjoituksesta yhdessä Joel Surnowin kanssa. Seuraavana vuonna hän oli voittamassa Yhdysvaltain tuottajakillan parhaan draamasarjan tuottajan palkintoa yhdessä muiden 24:n tuottajien kanssa. Vuonna 2006 *24:n* tuottajatiimi voitti Monte Carlon TV-festivaaleilla parhaan kansainvälisen tuottajan palkinnon ja Emmy-palkinnon parhaasta draamasarjasta.

## Lähteet
Marshall Johnston

**Marshall Marshall Johnston** (s. 6. kesäkuuta 1941, Birch Hills, Saskatchewan) on entinen kanadalainen jääkiekkoilija ja valmentaja. Laitahyökkääjänä pelannut Johnston pelasi seitsemän kautta NHL:ssä Minnesota North Starsissa ja California Golden Sealsissa sekä valmensi viisi kautta NHL:n joukkueita California Golden Seals, California Seals, Colorado Rockies ja New Jersey Devils.

Johnston oli All-American - pelaaja University of Denverin vahvuudessa ennen NHL-uraansa ja valmensi sittemmin Pioneersia (1977–1981). Hän kuului Kanadan maajoukkueeseen olympiaturnauksissa 1964 ja 1968.

Hän oli Ottawa Senatorsin general manager vuodesta 1999 vuoteen 2002.

Hän on pelaajatarkkailun johtaja Carolina Hurricanesissa.

## Pelaajaura
Marshall Johnston pelasi ensimmäisen kautensa NHL:ssä liigan laajenemiskaudella 1967–68. Hän pelasi Minnesotassa neljä rikkonaista kautta ja siirtyi sitten California Golden Sealsin organisaatioon kaudeksi 1971–72.

## Valmennusura
Marshall Johnston valmensi Sealsia 1973–74 js 1974–75 ennen siirtymistä University of Denverin joukkueeseen, jota palveli apuvalmentajana kahden ja päävalmentajana neljän kauden ajan. Hän palasi NHL:ään Colorado Rockiesin apuvalmentajana kaudeksi 1981–82 ja eteni vielä saman kauden aikana vastuuvalmentajaksi. Seuraavalla kaudella organisaatio muutti New Jerseyhyn ja Johnston palveli kaksi seuraavaa kautta apuvalmentajana.

## Saavutuksia ja palkintoja
### Pelaajana
* pronssia olympiaturnauksessa Grenoblessa 1968
* Eddie Shore Award 1971
* IIHF Hall of Fame 1998.

### Valmentajana
* Stanley Cup 2006 (Carolina).

## Lähteet
*
* 

## Aiheesta muualla
*Marshall Johnston's Day With the Stanley Cup
Bob Cochran

**Bob Cochran** on seuraavien henkilöiden nimi:

*Bob Cochran, televisiotuottaja
*Bob Cochran, yhdysvaltalainen alppihiihtäjä.
Satsuki Yukino

**Satsuki Yukino** ( *Yukino Satsuki*, oikealta nimeltään **Yuki Inoue** , s. 25. toukokuuta 1970 Ōtsu) on  japanilainen ääninäyttelijä, joka tunnetaan animesarjoista, kuten *[[Inuyasha]]*, *[[Bleach (manga)|Bleach]]*, *[[Full Metal Panic!]]*, *[[Higurashi no Naku Koro ni]]*, *[[Love Hina]]* ja *[[Trigun]]*.

Hän on ääninäytellyt urallaan yli 160 animessa.

## Anime

# 009-1 (2006) - Vanessa Ibert
# Ai Yori Aoshi (2002) - Tina Foster
# Angelic Layer (2001) - Tamayo Kizaki
# Black Lagoon: Roberta's Blood Trail (2010) - Fabiola Iglesias
# Bleach (2004) - Yoruichi Shihōin (ihmis muoto)
# Blue Drop: Tenshi-tachi no Gikyoku (2007) - Michiko Kōzuki
# Bubblegum Crisis Tokyo 2040 (1998) - Sylia Stingray
# Captain Tsubasa Road to Dream (2002) - Misaki Taro (lapsena)
# Chibi Maruko-chan (1990) - Rie-chan
# Clannad (2007) - Misae Sagara
# Claymore (2007) - Rafaela
# Chūka Ichiban! - Mei Li
# Cosmo Warrior Zero (2001) - Maetel
# Cyborg 009 (2001) - Cyborg 003/Françoise Arnoul
# Deltora Quest (2007) - Lief's Mother
# Detective School Q (2003) - Sakurako Yukihira
# D.Gray-man (2006) - Moore Heese
# D.N.Angel (2003) - Freedert
# Duel Master (2002) - Mom Kirifuda
# Excel Saga (1999) - Ropponmatsu 2nd (child)
# Fullmetal Alchemist: Brotherhood (2009) - Rose
# Full Metal Panic! kaikki 3 tuotantokautta (2002, 2003, 2005) - Kaname Chidori
# Fushigi Yuugi Genbu Kaiden (2006) - Takiko Okuda
# Gallery Fake (2005) - Sayoko Mitamura
# Generator Gawl (1998) - Masami
# Genshiken (2004) - Saki Kasukabe
# GetBackers (2002) - Kaoru Ujiie
# Gintama (2006) - Shimura Otae
# Gun X Sword (2005) - Yukiko Steavens
# Hell Girl - Ayaka Kurenai
# Heroman (2010) - Catherine Mae Jones
# High School Girls (2006) - Akari Kouda
# Higurashi no Naku Koro ni (2006) & Kai (2007) - Mion Sonozaki & Shion Sonozaki
# Hitohira (2007) - Mirei Sakaki
# Hikaru no Go (2002) - Ichikawa-san
# InuYasha (2000) - Kagome Higurashi
#  (2005) - Shizuka Tsuzaki
# The Law of Ueki (2004) - Marilyn Cary
# Love Hina (2000) - Mutsumi Otohime
# Love Hina Again (2002) - Mutsumi Otohime
# Madlax (2004) - Vanessa Rene
# Maetel Legend (2000) - Maetel (15 v.)
# Natsume Yūjin Chō (2008, 2009) - Hiiragi
# Narutaru (2003) - Hoshimaru
# Pani Poni Dash! (2005) - Rei Tachibana
# Planetes (2003) - Ai Tanabe
# Pokémon (1997) - Inko
# Prétear (2001) - Mayune Awayuki
# R.O.D the TV (2003) - Nenene Sumiregawa
# Rosario + Vampire (2008) - Tamao Ichinose
# Rosario + Vampire Capu2 (2008) - Tamao Ichinose
# Real Bout High School (2001) - Azumi Kiribayashi
# The Sacred Blacksmith (2009) - Evadne
# Sgt. Frog (2006) - Pururu
# Starship Girl Yamamoto Yohko (TV) (1999) - Momiji Kagariya
# Trigun (1998) - Milly Thompson
# Ultra Maniac OVA (2002) - Ayu Tateishi
# Virgin Fleet (1998) - Satsuki Yukimizawa
# X/1999 (2001) - Hokuto Sumeragi
# Zatch Bell! (2003) - Yuuta Akiyama

## Lähteet
Pesusieni

**Pesusieni** (*Spongia officinalis*) on sarveispiisieniin kuuluva sienieläin. Pesusieniä esiintyy pääasiassa Välimeressä. Merenpohjassa elävä pesusieni on väriltään harmaa ja muodoltaan möhkälemäinen. 

Pesusieni on saanut nimensä kaupallisen käyttötarkoituksensa mukaan; pesusieniä pyydystetään pohjaharoilla tai sukeltamalla ja käytetään pesuvälineenä. Nykyään suuri osa myytävästä pesusienestä on kuitenkin viljeltyä. Pesusienen nimellä myydään myös pesusienikurkusta ja vaahtomuovista valmistettuja ”sieniä”.

## Lisääntyminen

Pesusieni on hermafrodiitti. Eri puolilla pesusientä jotkut solut alkavat kasvaa huomattavan suuriksi viereisten solujen ruokkimina, ja osasta tulee munasoluja. Toiset solut puolestaan jakautuvat, kunnes ne muodostavat suuren määrän erittäin pieniä soluja, jotka kypsyvät siittiöiksi. Kypsyttyään siittiöt poistuvat purskahduksena pesusienestä ja uivat meressä kunnes löytävät toisen yksilön. Virran johdattamina ne uivat sisään pesusienen huokosista, jonka jälkeen ne etsiytyvät munasolun luokse, jonka yksi siittiöistä hedelmöittää.

Hedelmöittynyt munasolu jakaantuu useita kertoja muodostaakseen alkion. Alkion kehityttyä toukaksi se poistuu pesusienestä, ui noin vuorokauden ajan ja laskeutuu merenpohjalle. Kiinnityttyään merenpohjaan toukka alkaa kehittyä pesusieneksi.

## Lähteet

## Aiheesta muualla
*ITIS: Spongia officinalis 
*Marine Species: Spongia officinalis  
*World Porifera Database: Spongia officinalis
Campofilone

**Campofilone** on kunta Fermon maakunnassa Marchen alueella Italiassa. Paikkakunta on noin 60 kilometriä  Anconasta lounaaseen ja noin 30 kilometriä Ascoli Picenosta koilliseen. Campofilonen naapurikuntia ovat Altidona, Lapedona, Massignano, Montefiore dell'Aso ja Pedaso.

Campofilonen väkiluku oli vuoden 2015 lopussa 1&nbsp;916. Kunnan alue on 12 neliökilometriä.

## Asukasluvun kehitys 1861-2008

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:485 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2008 text:2008

PlotData=
  color:barra width:21 align:left

  bar:1861 from: 0 till:1389
  bar:1871 from: 0 till:1548
  bar:1881 from: 0 till:1549
  bar:1901 from: 0 till:1792
  bar:1911 from: 0 till:1931
  bar:1921 from: 0 till:2008
  bar:1931 from: 0 till:1929
  bar:1936 from: 0 till:1994
  bar:1951 from: 0 till:2152
  bar:1961 from: 0 till:1857
  bar:1971 from: 0 till:1650
  bar:1981 from: 0 till:1618
  bar:1991 from: 0 till:1678
  bar:2001 from: 0 till:1803
  bar:2008 from: 0 till:1896

PlotData=

  bar:1861 at:1389 fontsize:XS text: 1389 shift:(-8,5)
  bar:1871 at:1548 fontsize:XS text: 1548 shift:(-8,5)
  bar:1881 at:1549 fontsize:XS text: 1549 shift:(-8,5)
  bar:1901 at:1792 fontsize:XS text: 1792 shift:(-8,5)
  bar:1911 at:1931 fontsize:XS text: 1931 shift:(-8,5)
  bar:1921 at:2008 fontsize:XS text: 2008 shift:(-8,5)
  bar:1931 at:1929 fontsize:XS text: 1929 shift:(-8,5)
  bar:1936 at:1994 fontsize:XS text: 1994 shift:(-8,5)
  bar:1951 at:2152 fontsize:XS text: 2152 shift:(-8,5)
  bar:1961 at:1857 fontsize:XS text: 1857 shift:(-8,5)
  bar:1971 at:1650 fontsize:XS text: 1650 shift:(-8,5)
  bar:1981 at:1618 fontsize:XS text: 1618 shift:(-8,5)
  bar:1991 at:1678 fontsize:XS text: 1678 shift:(-8,5)
  bar:2001 at:1803 fontsize:XS text: 1803 shift:(-8,5)
  bar:2008 at:1896 fontsize:XS text: 1896 shift:(-8,5)

TextData=
  fontsize:S pos:(20,20)
  text:Lähde ISTAT



## Lähteet
Elisabetin silta

**Elisabetin silta** () on Tonavan ylittävä silta Unkarissa Budapestissa. Se on nimetty keisarinna Elisabetin () mukaan. Vetäytyessään toisen maailmansodan loppuvaiheissa saksalaiset pioneerit räjäyttivät vanhan vuonna 1903 rakennetun sillan.

Vanhan sillan paikalle valmistui vuonna 1964 riippusilta. Uuden sillan jänneväli on 290 metriä ja kokonaispituus 380 metriä. Silta yhdistää Budan ja Pestin, ja sen Budan puoleisessa päässä on keisarinna Elisabetin patsas.

## Lähteet

## Aiheesta muualla
Dendermonden päiväkotipuukotukset

**Dendermonden päiväkotipuukotukset** tapahtuivat 23. tammikuuta 2009 Belgiassa Dendermondessa Brysselin pohjoispuolella. Aamulla kello kymmenen paikallista aikaa kasvonsa mustavalkoiseksi maalannut 20-vuotias Kim De Gelder soitti paikallisen päiväkodin ovikelloa. Rynnättyään sisään mies aloitti puukotukset kahdessa kerroksessa. Puukotuksissa kuolivat 6- ja 9-kuukautiset vauvat sekä 54-vuotias lastenhoitaja Marita Blindeman. Lisäksi toistakymmentä henkilöä loukkaantui. Pidätettäessä De Gelderillä oli mukanaan lista, jossa oli kolmen päiväkodin nimet, joihin hän ilmeisesti suunnitteli hyökkäystä.

De Gelderin tunteneet henkilöt ovat kuvailleet tätä epäkypsäksi, ujoksi ja erakoksi. Hänen on kerrottu olevan kauhuelokuvien ja videopelien fani. De Gelder ei menestynyt sairaanhoitajaopinnoissaan ja työskentelikin supermarketissa, missä tosin lopetti useita kuukausia ennen puukotuksia.

Päiväkotipuukotuksia tutkittaessa De Gelderiä alettiin epäillä 16. tammikuuta 2009 tapahtuneesta 73-vuotiaan Elza Van Raemdonckin puukotuksesta Dendermonden läheisyydessä. De Gelder myönsi sittemmin surmanteon.

## Oikeudenkäynti
Vuonna 2013 aloitetussa oikeudenkäynnissä De Gelderiä syytettiin neljästä murhasta ja 25:stä murhan yrityksestä. Asianajajansa mukaan De Gelder ei ollut mielenvikaisuuden vuoksi vastuussa teoista.

Kaksitoistajäseninen valamiehistö katsoi maaliskuussa 2013, että De Gelder ei ollut mielisairas, ja tuomitsi hänet elinkautiseen vankeuteen.

## Lähteet
Lili

**Lili** voi tarkoittaa ainakin seuraavia:

* Lili, naisen etunimi
* *[[Lili (elokuva)|Lili]]*, musikaalielokuva vuodelta 1953
* Lili, hahmo Tekken-pelisarjassa.

## Katso myös
* Lili & Susie, ruotsalainen popduo
* Lili & Luna, suomalainen kantriduo
* Lilli
* Lily
Emäseurakunta

**Emäseurakunta** eli **emäkirkko** on alkujaan tarkoittanut apostolin perustamaa seurakuntaa. Myöhemmin se on tarkoittanut seurakunta-alueen pääkirkkoa tai kantaseurakuntaa, johon on kuulunut lisäksi kappelikirkkoja ja kappeliseurakuntia.

## Katso myös
* Suomen keskiaikaiset seurakunnat

## Lähteet
Eddie Shore Award

**Eddie Shore Award** annetaan vuosittain  AHL-jääkiekkoliigan parhaalle puolustajalle.  Saajasta päättävät AHL:ää seuraava media sekä sarjan pelaajat ja valmentajat. Palkinto kantaa Hockey Hall of Fameen valitun puolustaja Eddie Shoren nimeä.

## Voittajat
* 1958–59 – Steve Kraftcheck, Rochester Americans
* 1959–60 – Larry Hillman, Providence Reds
* 1960–61 – Bob McCord, Springfield Indians
* 1961–62 – Kent Douglas, Springfield Indians
* 1962–63 – Marc Reaume, Hershey Bears
* 1963–64 – Ted Harris, Cleveland Barons
* 1964–65 – Al Arbour, Rochester Americans
* 1965–66 – Jim Morrison, Quebec Aces
* 1966–67 – Bob McCord, Pittsburgh Hornets
* 1967–68 – Bill Needham, Cleveland Barons
* 1968–69 – Bob Blackburn, Buffalo Bisons
* 1969–70 – Noel Price, Springfield Kings
* 1970–71 – Marshall Johnston, Cleveland Barons
* 1971–72 – Noel Price, Springfield Kings / Nova Scotia Voyageurs
* 1972–73 – Ray McKay, Cincinnati Swords
* 1973–74 – Gordie Smith, Springfield Kings
* 1974–75 – Joe Zanussi, Providence Reds
* 1975–76 – Noel Price, Nova Scotia Voyageurs
* 1976–77 – Brian Engblom, Nova Scotia Voyageurs
* 1977–78 – Terry Murray, Maine Mariners
* 1978–79 – Terry Murray, Maine Mariners
* 1979–80 – Rick Vasko, Adirondack Red Wings
* 1980–81 – Craig Levie, Nova Scotia Voyageurs
* 1981–82 – Dave Farrish, New Brunswick Hawks
* 1982–83 – Greg Tebbutt, Baltimore Skipjacks
* 1983–84 – Garry Lariviere, St. Catharines Saints
* 1984–85 – Richie Dunn, Binghamton Whalers
* 1985–86 – Jim Wiemer, New Haven Nighthawks
* 1986–87 – Brad Shaw, Binghamton Whalers
* 1987–88 – Dave Fenyves, Hershey Bears
* 1988–89 – Dave Fenyves, Hershey Bears
* 1989–90 – Eric Weinrich, Utica Devils
* 1990–91 – Norm Maciver, Cape Breton Oilers
* 1991–92 – Greg Hawgood, Cape Breton Oilers
* 1992–93 – Bobby Dollas, Adirondack Red Wings
* 1993–94 – Chris Snell, St. John's Maple Leafs
* 1994–95 – Jeff Serowik, Providence Bruins
* 1995–96 – Barry Richter, Binghamton Rangers
* 1996–97 – Darren Rumble, Philadelphia Phantoms
* 1997–98 – Jamie Heward, Philadelphia Phantoms
* 1998–99 – Ken Sutton, Albany River Rats
* 1999–00 – Brad Tiley, Springfield Falcons
* 2000–01 – John Slaney, Wilkes-Barre/Scranton Penguins / Philadelphia Phantoms
* 2001–02 – John Slaney, Philadelphia Phantoms
* 2002–03 – Curtis Murphy, Houston Aeros
* 2003–04 – Curtis Murphy, Milwaukee Admirals
* 2004–05 – Niklas Kronwall, Grand Rapids Griffins
* 2005–06 – Andy Delmore, Springfield Falcons
* 2006–07 – Sheldon Brookbank, Milwaukee Admirals
* 2007–08 – Andrew Hutchinson, Hartford Wolf Pack
* 2008–09 – Johnny Boychuk, Providence Bruins
* 2009–10 – Danny Groulx, Worcester Sharks
* 2010–11 – Marc-André Gragnani, Portland Pirates
* 2011–12 – Mark Barberio, Norfolk Admirals
* 2012–13 – Justin Schultz, Oklahoma City Barons
* 2013–14 - T. J. Brennan, Toronto Marlies
* 2014–15 - Chris Wideman, Binghamton Senators
* 2015–16 - T. J. Brennan, Toronto Marlies

## Lähteet
*
Kanttin kapina

**Kanttin kapina** tapahtui Karvian Kanttissa Suomen sodan aikaan kesällä vuonna 1808. Kapinassa karvialainen siviiliväestö yritti ryöstää venäläisten kuormaston Skantsin kestikievarin kohdalla, mutta he epäonnistuivat. Kuormasto kulki ilman kasakkavartiota ja sisälsi luultavasti leipää.

Kapinan taustalla oli karvialaisten kyllästyminen Venäjän keisari Aleksanteri I:n sotajoukkojen liikkumiseen Karvian kautta pohjoiseen. Pian tämän jälkeen joukot palasivat Karvian kautta takaisin etelään. Karvialaiset nousivat kapinaan muutamien talonpoikien yllytyksestä.

Kesällä 2008, kun kapinasta tuli kuluneeksi 200 vuotta, teki Karvian nuorisoseuran Teatteri Sampola draamanäytelmän tapahtumasta. Sitä esitettiin Riihiluoman tilan pihassa.

## Katso myös
*Kansannousut Suomen sodassa

## Lähteet